ત્યાર બાદ કિંજલ ત્યાંથી નીકળી તો તે છોકરો ફટાફટ તેનો પીછો કરવા લાગ્યો, અને કિંજલની કોલેજ અને કિંજલના ઘરની તપાસ કરી લીધી, જેમ શિકારી રાતના સમયે પ્રાણીઓ માટે જાળ બીછાવતો હોય છે તેમ આ છોકરો રાતે વિચારવા લાગ્યો કે આને કેવી રીતે ફસાવીને મારી તરફ કરૂ, પછી તે શિકારીએ એક વિચાર કરી લીધો. . બીજી સવારે જયારે કિંજલ કોલેજ જવા નીકળી ત્યારે આ છોકરો પણ તેની પાછળ પાછળ આવવા લાગ્યો, પણ કિંજલ ને ખબર પડી નહિ, ત્યાર બાદ ૨-૩ દિવસે કિંજલને આની ખબર પડી, ત્યારે તેણે પાછળ ફરીને જોયું તો તે છોકરો સામે આવીને બોલ્યો, હાય, હું સંજય છું, અને તમારી બાજુની કોલેજમાં જ સ્ટડી કરું છું.